钦定古今图书集成/明伦汇编/人事典/第058卷 > 《七契》萧统
## 钦定古今图书集成/明伦汇编/人事典/第058卷 > 《七契》萧统

“奚斯逸士，肥遁弃荣。莲峰于焉划迹，灌木是用庇形。
口不悦于五味，心不娱于八声。鄙巢父之称哲，笑苏
门之为英。鹄盖龙旗，初不关意；凤吹鼍鼓，终不屑情。
跨四海而擅美，迈三古而振名。居山林而不返，终无
虑而无营。”于是辩博君子，词若涌泉，言逾却秦之鲁，
辩超稷下之田。欲抑则大鹏垂翅，欲抗则尺鷃冲天。
闻逸士之怀宝，乃拂衣而造焉。驾两骖之如手，乘轻
车之若流。爰自畿甸，迳造山周，傍瞻虹见，俯眺云浮。
鸣禽聒耳，零雾蔽眸。唯一壑之为阻，无三径之可求。
于是披榛陟路，援萝践崿。虽跋涉而不休，睹逸士之
所托。其为居也，寂焉而靡所听，瞑然而无所瞻。三春
蔓户，八桂攒檐。荜门鸟宿，圭窦狐潜。“风来室摇，雾下
窗霑。”实人迹之罕至，逸士于此而独淹。

君子曰：“盖闻智士不希狷介，仁者莫有迷邦。傅说终
受殷爵，吕望遂启齐封。余敬吐诚而毕虑，子能留志
而见从乎？”逸士曰：“鄙人固陋，自潜幽薮，必枉话言，敬
聆金口。”

君子曰：“若夫夹锺之节，春景依迟，碧树初蕊，绿草含
滋，春台之乐，信矣熙熙。于是百金之士，万锺之家，招
摇隆富，征集豪华，驾紫骝之马，乘青盖之车，出自高
宇，行无狭斜，陶嘉月而结交游，藉芳辰而宴朋友，望
宜春以随肩，入长杨以携手，金盘荐美藉之珍，玉杯
沉缥清之酒，义曰和神，事非爽口。”于是娱乐未终，留
光将夕，飞觞引满，奋袖举白，投辖安坐，欢甚促席。以会雕虫之宾，加有清谈之客，论同炙輠，藻若凌云，戴
凭不能高其说，相如不能擅其文，无元不析，无细不
分，搦简玉振，下笔兰芬，乃亦六郡莫拟，非直三蜀蔑
闻。属虞泉气晚，朗月潜曜，清卮未阑，宵景方照，奇舞
递作，名讴斯召，约绰妍姿，婵嫣宜笑，“绮縠风吹，珠玑
星耀。齐竽飏参差之响，赵瑟奏铿锵之妙，兹亦游䜩
之至娱，子能偕此而为乐乎？”《逸士》曰：“轻荡游观，非予
所耽，得性行乐，从好山南。”

君子曰：“辅性和神，实惟至味，非直方今见重，乃亦自
古攸贵。不周之和，调肠补胃，杂以龙肝玃炙，豹舌猩
唇，刘氏之醢，范公之麟，鸧出云际，鲟来江岷，蒲俎芬
馥，古圣所珍。其酒则苍梧九酝，中山千日，取譬湛露，
拟之饴蜜，百味交驰，《三雅》间出，若其珍异，则修筵斯
溢。千品万类，不可详悉。西母灵桃，南楚萍实，东陵之”
瓜，北燕之栗，湖畔之柿，江阴之橘，张掖白柰，恒阳黄
梨，河东洗犬，陇蜀蹲鸱，并怡神甘口，穷美极滋。加以
伊公调和，易氏燔爨，传车渠之碗，置青玉之案，瑶俎
既已丽奇，雕盘复为美玩，“子能与予而享之乎？”《逸士》
曰：“甘膬肠腐，五味口爽，伊人素畜，无羡方丈。”

君子曰：“千里之驹，出自余吾。”伯乐所选，伏波所模。通
肩合相，平腹应图。激电比速，蹑景竞驱。腾黄弗敢拟
骏，赤兔莫与争途。异态蹥踡，奇姿猗倚。逸足骤反，游
云移驶；形函游华，日不暇徙。迺饰金羁之昭晰，加以
玉鞍之辉焕。连干丽靡，轻苏灿烂。逸气既为胜瞩，美
饰重成壮观。蹄蹶红尘，膺流绛汗。风起龙骧，灰声鸟
散，自古迄今，人谁不玩？逸士能就予而乘之乎？《逸士》
曰：“游逸轻佻，策马争驱。粤今乐静，岂能感娱。”

君子曰：“光形饰体，莫过解衣。冠鵔鸃之长缨，若曾云
之零霏，琅玕珩珮，言饰于背，飘飏轻裾，是用曜躯。方
空之绶，弱纨之蕉，暑才炙而已却，风未至而先摇。既
唯照丽，兼以轻锵，似朝霞之发彩，若夕景之舒光。至
夫杪秋既谢，寒绪中人，则轻狐称美，丰貂表珍。斯乃
赤也所以去鲁，孟尝所以出秦。步光之妙，櫑具之华”，
君子武备，所用御邪。标以珠玉，饰以莲花。其任则百
冶精锐，利拟秋霜。岂止在身为美，服袭称臧。固乃龙
跃于襄水，见气于南昌。幽通神化，其妙难详。将与逸
士服之以相徉。《逸士》曰：“紾𫄨避暑，缊袍御冬。鲜丽绮
靡，未之或从。”

君子曰：“实有乔桐抽叶，青葱结根，善地擢干华嵩，栖
凤曾山之侧，藏龙平陵之东，拂叆叇之高云，鼓捎杀
之雄风，岧亭万仞，实造天中。乃使匠石运斥，班输琢
锤，制起元修，形逾绿绮，与金石而铿锵，共丝竹而曼
靡，托北方之佳人，命高楼之杞氏。间以巴陇才僮，邯
郸妙妓，骋兽为之辍驰，飞禽为之不徙。加以荆和之”
饰照耀，柘丝之弦激扬，三声吐韵，四结流唱，辞高薰
奏，响溢芝房，竹来嶰谷，律写归昌，再鼓而元鹤集，九
成而仪凤翔，初音鱼踊，馀妙绕梁，何止田文慨慷，刘
靖心伤而已哉！《中山青》曲若折而和，扬美目以流眄，
启玉齿而安歌。歌曰：“《阳阿》奏兮激楚流，望洛水兮有
好仇，纵轻櫂兮汎龙舟，将与逸士，陟”彼华堂，憩诸闳
馆。玉宇明华，文阶灿烂，璇题昭晰，珠帘彪焕。身托玳
瑁之筵，目寓琼华之玩。且以悦诸和性之乐，岂非绮
丽之观哉。逸士曰：“居兹四郭，宁辨五音，靡曼不极，君
子弗钦。虽闻赡辞之锐，无会野人之心。”

《君子》曰：“白藏肃杀，天高野清，玉树始落，金蕊初荣。幕
燕北反，沙雁南征。实秋收之美节，将校猎以娱情。使
枥无伏马，巷靡遗行，执戈于芊眠之野，弯弧于旷浪
之阴。养由轻盼，则林摧鸷兽；蒲且效技，则虚下翔禽。
腾猿蹶其足，虓虎不择音，掩兔辚鹿，既蔑古之乌有；
填坑满谷，亦眇昔之上林。至于轻缴才飞，则连鸿解”
羽，微纤始放，则并鳞失波。岂论元泉之则，宁愿将遨
之歌。弭节言旋，禽不可筭。周旋眺览，足为京观。子虽
山栖，其从此玩。《逸士》曰：“解网垂仁，殷王美则；闻声不
食，孔圣淑音。”害蠢类而为乐，岂君子之用心。

君子曰：“盖闻地美养禾，君子爱士。泽被无垠，光照郊
鄙。蒲轮必邹鲁之儒宗，纡青必洛阳之才子。大汉愧
得人之盛，有周惭以宁之美。万国若翕从，四海同使
指。刑措弗用，囹圄斯虚。既讲《礼》于太学，亦论《诗》于石
渠。戈有载戢，史无绝书。铜律应度，玉烛调和。黄发击
壤，青衿兴歌。元帅奇士，庠序鸿生。求礼义之汲汲，行
仁义之明明。”隆采椽之义，却玳瑁之荣。当朝有仁义
之睦，边境无烟尘之惊。信如四气，明并三光，厨萐挺
茂，阶蓂吐芳。瑞鹿摛素，祥熊耀黄，灵禽乐囿，仪凤栖
堂。太平之瑞宝鼎，《乐协》之应玉羊。丹乌表色，玉露呈
瀼，野丝垂木，嘉苗贯桑。固以德苞子姒，道迈虞唐。六
合宁泰，四宇咸康。不烦一戟，东瓯膜拜；讵劳一卒，西
域献琛。鹿蠡稽颡以悛恶，楼兰面缚而革音。吾皆去
鼻饮之穴，弃乌举之深。固以泽流无外，恩被遐方，福
比嵩岱，道则穹苍。岂有闻若斯之化，而藏其皮冠哉？
《逸士》曰：“鄙人寡识，守节山隅。不闻智士之教，将自潜
以糜躯。请伏道而从命，愿开志以涤虑